31997D0395
L 164/44
JURNALUL OFÍCIAL AL UNIUNII EUROPENE
DECIZIA COMISIEI
din 10 iunie 1997
de modificare pentru a patra oară a Deciziei 92/486/CEE de stabilire a modalităților de cooperare între centrul comun de gestionare a datelor Animo și statele membre
(Text cu relevanță pentru SEE)
(97/395/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile comerțului intracomunitar cu anumite animale vii și produse în vederea realizării pieței interne (1), modificată ultima dată de Decizia 92/118/CEE (2), în special articolul 20 alineatul (3),
întrucât, pentru a permite examinarea aprofundată a diferitelor opțiuni structurale pentru rețeaua Animo, se realizează un studiu de către o întreprindere privată;
întrucât, pentru a asigura continuitatea rețelei până la realizarea studiului, ar trebui prelungită perioada de valabilitate a măsurilor stabilite prin Decizia 92/486/CEE a Comisiei din 25 septembrie 1992 de stabilire a modalităților de cooperare între centrul comun de gestionare a datelor Animo și statele membre (3), modificată ultima dată de Decizia 96/296/CE (4);
întrucât conținutul prezentei decizii este în conformitate cu avizul Comitetului permanent veterinar,
ADOPTĂ PREZENTA DECIZIE:
Articolul 1
La articolul 2a, alineatul (1) din Decizia 92/486/CEE, prima liniuță se înlocuiește cu următorul text:
„-
se prelungesc pe o durată de doi ani”.
Articolul 2
Prezenta decizie se adresează statelor membre.
Adoptată la Bruxelles, 10 iunie 1997.